హిట్లర్
అలోయీస్ హిట్లర్, క్లారా హిట్లర్ల ఆరుగురు సంతానంలో ఏడాల్ఫ్ హిట్లర్ నాలుగవ సంతానం. ఆస్ట్రియా–హంగరీ సరిహద్దులలో బ్రును అమ్ ఇన్ అనే ఊళ్లో జన్మించాడు. హిట్లర్ తన తల్లితో చాలా సన్నిహితంగా ఉండేవాడు కానీ ఆధిపత్యం చెలాయించే మనస్తత్వం ఉన్న తండ్రి అతనిని తరచుగా కొట్టటం వలన అతనితో ఎప్పుడూ ఒక సమస్యాత్మక బాంధవ్యం కలిగి ఉండేవాడు. కొన్ని సంవత్సరాల క్రితం అతను తన కార్యదర్శితో ఇలా చెప్పాడు: "నా తండ్రి నన్ను కొట్టినప్పుడు ఇంక ఏడవకూడదని అనుకున్నాను." కొన్ని రోజుల తరువాత నాకు నా నిగ్రహాన్ని పరీక్షించుకొనే అవకాశం వచ్చింది. నా తల్లి భయపడి తలుపుకు అటువైపు తిరిగి నుంచుంది. నా మటుకు నేను, నిశ్శబ్దంగా నా వెనుక భాగంలో కర్రతో పడుతున్న దెబ్బలను లెక్కపెట్టాను.
గుంటర్‌ గ్రాస్‌
గ్రాస్‌ జర్మనీ ఆక్రమిత ప్రాంతంలోని డాన్జింగ్‌ అనే స్వతంత్ర ప్రతిపత్తి కలిగిన పట్టణంలో (ఇప్పుడది గ్దాన్స్క్గా- పోలాండ్‌లో వుంది) 1927లో జన్మించారు. తండ్రి విల్‌ హెల్మ్‌ జర్మన్‌ దేశస్థుడు, తల్లి హెలెన్‌ పోలండ్‌ దేశస్తురాలు. చిల్లరకొట్టు నడుపుకుంటూ బతికేది గ్రాస్‌ కుటుంబం. అతను తన పదహారవ ఏట ఎడాల్ఫ్ హిట్లర్ సైన్యంలో భాగంగా ఉండే ‘వాఫన్‌-ఎ్‌స.ఎస్‌’ అనే సైనిక విభాగంలో ట్యాంక్‌ గన్నర్‌ ట్రైనీగా పనిచేస్తున్నప్పుడే గాయపడి అమెరికన్‌ సైనికులకు బందీగా చిక్కి, రెండవ ప్రపం చయుద్ధం తర్వాత విడుదల అయ్యాడు. ఈ విషయం 2006లో అతని ఆత్మకథ ‘పీలింగ్‌ ద ఆనియన్‌’ పుస్తకం విడుదల అయ్యేవరకు ప్రపంచానికి తెలియదు.